Број: 2-24/20-XI

Датум: 21.03.2020. године

На основу члана 41. и 43. Закона о смањењу ризика од катастрофа и управљању ванредним ситуацијама („Службени гласник РС“, број 87/18), у складу са Одлуком о образовању Градског штаба за ванредне ситуације на територији града Краљева ("Службени лист града Краљева", број 25/16 и 05/19), и чланом 17. Уредбе о саставу и начину рада штабова за ванредне ситуације (''Службени гласник РС'', бр.98/2010), а у вези са Одлуком о проглашењу ванредног стања на територији Републике Србије („Службени гласник РС“, број 29/20).

Градски штаб за ванредне ситуације на територији града Краљева на седници одржаној дана 21.03.2020. године, донео је:

**Н А Р Е Д Б А**

**I**

**НАЛАЖЕ СЕ** привредним субјектима који врше градски превоз на територији града Краљева, да у складу мерама које је прописала Влада Републике Србије, обуставе градски и приградски саобраћај на територији града Краљева, почев од 21.03.2020. године од 20 часова.

**II**

Доношењем ове наредбе, престаје да важи наредба Градског штаба за ванредне ситуације на територији града Краљева број 2-14/20-XI од 18.03.2020. године.

О б р а з л о ж е њ е

На седници одржаној 21.03.2020. године, Градски штаб за ванредне ситуације на територији града Краљева је, обзиром на проглашено ванредно стање на територији Републике Србији, разматрао мере за спречавање настанка и ширења инфекције изазване вирусом „Covid-19“.

Предложено је да се ограничи градски превоз у складу са мерама које је наложила владе РС и обустави градски и приградски аутобуски превоз, чиме би престала да важи раније донета наредба Градског штаба број 2-14/20-XI од 18.03.2020. године. Предложено је усвојено једногласно.

Чланом 43. став 1. тачка 4. Закона о смањењу ризика од катастрофа и управљању ванредним ситуацијама („Службени гласник РС“, број 87/18), којим је прописано да Штаб за ванредне ситуације прати стање и организацију система смањења ризика од катастрофа и управљања у ванредним ситуацијама и предлаже мере за њихово побољшање.

На основу наведеног, одлучено је као у диспозитиву

Закључак доставити: Привредним субјектима који врше градски превоз на територији града Краљева преко Регионалне привредне коморе Краљево, Градоначелнику града Краљева, Одељењу за урбанизам, грађевинарство и стамено – комуналне делатности, Градском штабу за ванредне ситуације, архиви и објавити на званичном сајту град Краљева, [www.kraljevo.rs](http://www.kraljevo.rs)

Командант Градског штаба

Градоначелник града Краљева

др Предраг Терзић, дипл. политиколог